UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Theresa Mayd teavitati väidetavalt luhtunud raketikatsetusest
#000003
Theresa Mayle räägiti peaministriks saades viimasest Tridenti raketikatsetusest, teatas Downing Street pärast väiteid, et rakett kaldus kursilt kõrvale.
#000005
HMS Vengeance, mis on üks neljast Suurbritannia Vanguard-klassi allveelaevadest, naasis merele 2015. aasta detsembris pärast 350 miljonit naela maksnud remonti. Muu hulgas paigaldati allveelaevale uus rakettide laskeseade ja uuendati arvutisüsteeme, vahendas BBC.
#000006
Ajalehe Sunday Times andmetel tulistati juunis lõhkepeata Trident II D5 rakett välja Floridast 9012 kilomeetri kauguselt Aafrika lääneranniku vetes oleva sihtmärgi suunas, kuid see võttis suuna USA poole.
#000007
Kaitseminister Michael Fallon rääkis parlamendiliikmetele sel teemal esmaspäeval. Kaitseministeeriumi kinnitusel testiti allveelaeva HMS Vengeance ja selle meeskonda "edukalt" mullu juunis.
#000008
BBC kaitsevaldkonna korrespondendi Jonathan Beale'i sõnul on kuninglik merevägi viinud alates 2000. aastast läbi kuus sellist testi ning varem ka edukatest katsetustest avalikkust teavitanud, kuid seekord seda ei tehtud.
#000009
Väidetav vahejuhtum leidis aset mõni nädal enne seda, kui parlament hääletas Briti tuumarelvade süsteemi uuendamise poolt. Juulis toetas parlament 472 häälega 117 vastu Tridenti uuendamist 40 miljardi naela eest. 52 SNP ja 47 Tööpartei saadikut hääletasid selle vastu.
#000010
Debati käigus ütles May parlamendiliikmetele, et "see oleks vastutustundetu", kui Suurbritannia hülgaks oma tuumarelvad.
#000011
Tööpartei ja Šoti Rahvuspartei (SNP) tahavad valitsuselt selgitust, kas raketikatsetus allveelaevalt HMS Vengeance nurjus. Tööpartei juht Jeremy Corbyn ütles, et teated väidetavast eksimusest on "tõsine probleem". "See on päris katastroofiline viga, kui rakett läheb vales suunas," ütles ta Sky Newsile.
#000012
Tööpartei varikaitseminister John McDonnell ütles, et "on äärmiselt murettekitav", et parlamendile ei räägitud juhtunust, kui see hääletas juulis Tridenti uuendamise üle.
#000013
Konservatiivist parlamendiliige, parlamendi kaitsekomisjoni juht Julian Lewis ütles, et peaminister David Cameron andis Mayle üle keerulise olukorra, milles pole võimalik võita.
#000014
SNP juht, Šoti esimene minister Nicola Sturgeon, kes on Tridenti vastane, nimetas väidetavat raketikatsetuse nurjumist "tõsiseks probleemiks".
#000015
Valitsuse pressiesindaja ütles, et Mayd teavitati tuumaküsimustest, sealhulgas raketikatsetusest, kui ta peaministriks sai. Kui pressiesindajalt küsiti, kas rakett tulistati valesti, ütles ta, et ei lasku detailidesse. Ta ei öelnud ka, kas Mayle on sellest räägitud.
#000016
Pühapäeval BBC-le intervjuud andes keeldus Theresa May neli korda ütlemast, kas ta teadis enne parlamendihääletust raketikatsetusest.
#000017
"Ma usun täielikult meie Trident rakettidesse. Kui ma kõnelesin parlamendi alamkojas, siis me rääkisime sellest, kas uuendada Tridenti või mitte," ütles May BBC-le.
#000018
Tridenti süsteemi soetas Margaret Thatcheri valitsus 1980. aastate alguses Polaris raketisüsteemi vastu. Trident võeti kasutusse 1990. aastatel. Süsteemil on kolm osa - allveelaevad, raketid ja lõhkepead.
#000019
Ajaleht: Briti peaminister vaidlustas kaitseministri kuluplaani
#000020
Marcus Rashford pääses avariist vigastusteta
#000021
Venemaa rünnakud Ukraina küladele kirdes tõid kaasa ohvreid
#000022
Võrkpalli olümpiavõitja suri vaid 43 aasta vanuselt
#000023
Kosovos jätkub politseiniku tapmise järel lahing
#000024
Eesti uisutajad jäid rahvusvahelistel võistlustel teise kümnesse
#000025
Rahvusringhäälingu arendusosakond otsib oma meeskonda frontend arendajat
#000029
Lavrov: ei Ukraina rahuplaan ega Musta mere viljalepe pole realistlikud
#000031
Rootsis sai ulatuslikus teevaringus mitu inimest kannatada
#000036
Sügise algusega tulevad jahedamad ilmad
#000039
Land: lubadus kõrghariduse rahastamist suurendada ei lahenda alusprobleemi
#000041
Ajakirjanduse professor: võim peab ikka ajakirjandust natuke kartma
#000042
Paadiõnnetuse üle elanud Ivo: kahe päeva pärast läksin uuesti merele
#000046
Päästeametnik läks pensioni saamatajäämise pärast sotsiaalkindlustusameti vastu kohtusse
#000049
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000053